b'\n_START_ARTICLE_\nPeltonova turbina\n_START_SECTION_\nDelovanje\n_START_PARAGRAPH_\nVoda brizga iz \xc5\xa1obe z veliko hitrostjo. Curek vode je usmerjen tangecialno na lopatice gonilnika. Voda udarja ob lopatice in oddaja gonilniku svojo kineti\xc4\x8dno energijo. Vodni curek brizga samo na nekaj lopatic, zato je gonilnik samo delno oblit z vodo. Druge lopatice gonilnika ne sprejemajo vodne energije. Pretok vode in s tem mo\xc4\x8d Peltonove turbine se uravnava s premikanjem igle v \xc5\xa1obi; poleg igle v \xc5\xa1obi imajo turbine \xc5\xa1e no\xc5\xbe. Ta naprava pri razbremenitvi turbine takoj odre\xc5\xbee curek, medtem ko igla po\xc4\x8dasi pripira \xc5\xa1obe tako, da pri nepri\xc4\x8dakovani razbremenitvi ne pride do prekomernega povi\xc5\xa1anja tlaka v tla\xc4\x8dnem cevovodu.'